stanford-oval/wikipedia huggingface dataset:
เรวัต พุทธินันทน์
รางวัล

รางวัลโทรทัศน์ทองคำ ประจำปี พ.ศ. 2529 มิวสิกวิดีโอดีเด่น จากเพลง สมปองน้องสมชาย
แหล่งข้อมูลอื่น

เว็ปบอร์ดพูดคุยเกี่ยวกับเต๋อ เรวัติ เก็บถาวร 2007-07-18 ที่ เวย์แบ็กแมชชีน
99 เรื่องที่คุณอาจไม่เคยรู้เกี่ยวกับ เรวัต พุทธินันทน์
เหตุเครื่องบินชนกันบนทางวิ่งท่าอากาศยานฮาเนดะ พ.ศ. 2567

| --- | --- |
ซากเครื่องบินแอร์บัส เอ350-941 ลำที่เกิดเหตุ หนึ่งวันหลังการชนกัน
สรุปอุบัติเหตุ
วันที่: 2 มกราคม ค.ศ. 2024
สรุป: การชนกันบนทางวิ่ง; อยู่ระหว่างการสืบสวน
จุดเกิดเหตุ: ทางวิ่ง 34R ท่าอากาศยานฮาเนดะ โตเกียว ประเทศญี่ปุ่น  28°28′54″N 16°20′18″W﻿ / ﻿28.48165°N 16.3384°W﻿ / 28.48165; -16.3384
เสียชีวิต: 5 คน
บาดเจ็บ: 12 คน
รอดชีวิต: 380 คน
อากาศยานลำแรก
  JA13XJ แอร์บัส เอ350-900 ของเจแปนแอร์ไลน์ 5 เดือนก่อนเกิดเหตุ
ประเภท: แอร์บัส เอ350-900
ดําเนินการโดย: เจแปนแอร์ไลน์
หมายเลขเที่ยวบิน IATA: JL516
หมายเลขเที่ยวบิน ICAO: JAL516
รหัสเรียก: JAPAN AIR 516
ทะเบียน: JA13XJ
ต้นทาง: ท่าอากาศยานชินชิโตเซะ ซัปโปโระ ประเทศญี่ปุ่น
ปลายทาง: ท่าอากาศยานฮาเนดะ โตเกียว ประเทศญี่ปุ่น
จำนวนคน: 379 คน
ผู้โดยสาร: 367 คน
ลูกเรือ: 12 คน
เสียชีวิต: 0 คน
บาดเจ็บ: 14 คน
รอดชีวิต: 379 คน
อากาศยานลำที่สอง
  JA722A ดีเอชซี-8-315 ของหน่วยยามฝั่งญี่ปุ่นลำที่เกิดเหตุ ถ่ายที่ท่าอากาศยานฮาเนดะใน ค.ศ. 2023
ประเภท: เดอ ฮาวิลแลนด์ แคนาดา ดีเอชซี-8-315
ชื่อ: Mizunagi
ดำเนินการโดย: หน่วยยามฝั่งญี่ปุ่น
ทะเบียน: JA722A
ต้นทาง: ท่าอากาศยานฮาเนดะ โตเกียว ประเทศญี่ปุ่น
ปลายทาง: ท่าอากาศยานนีงาตะ นีงาตะ ประเทศญี่ปุ่น
จำนวนคน: 6 คน
ลูกเรือ: 6 คน
เสียชีวิต: 5 คน
บาดเจ็บ: 1 คน
รอดชีวิต: 1 คน
เมื่อวันที่ 2 มกราคม ค.ศ. 2024 เวลาประมาณ 17:47 น. (เวลามาตรฐานญี่ปุ่น) เกิดการชนกันบนทางวิ่งระหว่าง เจแปนแอร์ไลน์เที่ยวบินที่ 516 แอร์บัส เอ350 และ JA722A ดีเอชซี-8-315 ของหน่วยยามฝั่งญี่ปุ่น เดิมเครื่องบินของเจแปนแอร์ไลน์มีแผนจะบินภายในประเทศจากท่าอากาศยานชินชิโตเซะใกล้กับซัปโปโระ ประเทศญี่ปุ่น ไปยังท่าอากาศยานฮาเนดะในโตเกียว ขณะที่เครื่องบินเที่ยวบินที่ 516 กำลังแล่นลงจอดที่ท่าอากาศยานฮาเนดะ เครื่องบินทั้งสองลำชนกันและเกิดไฟลุกไหม้บนเครื่องบินของเจแปนแอร์ไลน์ จากเหตุการชนกัน ทำให้เกิดลูกเรือห้าจากหกคนบนเครื่องบินของหน่วยยามฝั่งเสียชีวิต โดยผู้โดยสารทั้ง 367 คนพร้อมลูกเรือ 12 คนอพยพออกจากเครื่องบินโดยไม่มีผู้เสียชีวิต
เครื่องบินทั้งสองลำได้รับความเสียหายจากเพลิงโหมไหม้หลังจากการชนกัน นับเป็นอุบัติเหตุทางการบินร้ายแรงครั้งแรกของแอร์บัส เอ350 และเป็นเหตุการณ์อุบัติเหตุที่ตัวเครื่องไม่สามารถกลับมาให้บริการหรือซ่อมแซมได้ (hull loss) นับตั้งแต่การเปิดตัวในเดือนมกราคม ค.ศ. 2015 รวมถึงยังเป็นอุบัติเหตุครั้งแรกของเครื่องบินที่มีส่วนประกอบของวัสดุคอมโพสิต อีกทั้งยังเป็นอุบัติเหตุร้ายแรงถึงแก่ชีวิตครั้งแรกที่เกี่ยวข้องกับเครื่องบินของเจแปนแอร์ไลน์นับตั้งแต่เที่ยวบินที่ 123 ในปี ค.ศ. 1985
เหตุการณ์นี้ส่งผลให้เจแปนแอร์ไลน์เสียเครื่องบินไปเป็นลำที่ 11 นับตั้งแต่ปี ค.ศ. 1955 เป็นต้นมา และนับเป็นเหตุการณ์ที่เจแปนแอร์ไลน์เกิดอุบัติเหตุแต่ไม่มีใครเสียชีวิตบนเครื่องบินแม้แต่คนเดียวอีกครั้งหนึ่ง
อุบัติเหตุ

เที่ยวบิน 516 ออกเดินทางจากท่าอากาศยานชินชิโตเซะ เวลา 16:27น. ตามเวลาท้องถิ่น (07:27น. เวลาสากล) โดยเมื่อเวลาประมาณ 17:47น. ขณะพยายามลงจอดที่ทางวิ่ง 34ขวาของท่าอากาศยานนานาชาติโตเกียว เที่ยวบินที่ 516 ชนกับเครื่องบินดีเอชซี-8-315 ของหน่วยยามฝั่งญี่ปุ่น ผู้โดยสารและลูกเรือทุกคนบนเที่ยวบิน 516 สามารถอพยพออกมาได้อย่างปลอดภัย
มีรายงานว่าเครื่องบินของหน่วยยามฝั่งญี่ปุ่นพร้อมลูกเรือ 6 คนกำลังเตรียมส่งเสบียงไปยังนีงาตะหลังเหตุการณ์แผ่นดินไหวในทะเลญี่ปุ่นในหนึ่งวันก่อนหน้า หลังจากอุบัติเหตุครั้งนี้มีรายงานว่ากัปตันสามารถหลบหนีออกมาได้ ในขณะที่ลูกเรือสองคนเสียชีวิตและอีกสามคนกำลังระบุตัวตนโดยฝ่ายดับเพลิงโตเกียว
เครื่องบิน

เครื่องบินของเจเอแอลที่เกิดเหตุคือเครื่องบินแอร์บัส เอ350-900 ทะเบียน JA13XJ และหมายเลขสายการผลิตที่ 512 เครื่องบินลำนี้ใช้เครื่องยนต์โรลส์-รอยซ์ เทรนต์เอกซ์ดับเบิลยูบี โดยเครื่องบินมีอายุ 2.3 ปี ณ วันเกิดเหตุและถูกส่งมอบให้เจแปนแอร์ไลน์ในเดือนพฤศจิกายน ค.ศ. 2021
เครื่องบินของหน่วยยามฝั่งที่เกิดเหตุคือเครื่องบินเดอ ฮาวิลแลนด์ แคนาดา ดีเอชซี-8-315 ทะเบียน JA722A และหมายเลขสายการผลิตที่ 656 และได้ส่งมอบให้หน่วยยามฝั่งญี่ปุ่นในวันที่ 18 กุมภาพันธ์ ค.ศ. 2009
ผลสืบเนื่อง

ถึงแม้ผู้โดยสารและลูกเรือของเที่ยวบินที่ 516 สามารถอพยพออกมาได้อย่างปลอดภัย แต่เครื่องบินได้รับความเสียหายอย่างหนักเกินกว่าที่ซ่อมแซมได้ เครื่องบินที่บินตามหลังเที่ยวบิน 516 คือโบอิง 737-800 ของเจแปนแอร์ไลน์ เที่ยวบินที่ 166 ซึ่งกำลังจะลดระดับและลงจอดที่ทางวิ่ง 34R ได้ทำการกลับบินขึ้นใหม่ที่ความสูง 1,150 ฟุต (350 เมตร) และเปลี่ยนเส้นทางไปลงจอดที่ท่าอากาศยานนาริตะแทน เครื่องบินลำอื่นๆ ที่กำลังจอดรอขึ้นบินต้องกลับมาจอดที่อาคารผู้โดยสารอีกครั้งหลังการปิดทางวิ่งของท่าอากาศยาน
หลังเกิดเหตุ ท่าอากาศยานฮาเนดะได้มีการยุติการดำเนินงานเป็นการชั่วคราว เที่ยวบินส่วนมากได้เปลี่ยนเส้นทางไปลงจอดที่ท่าอากาศยานนาริตะ ,ท่าอากาศยานชูบุเซ็นแทรร์, หรือท่าอากาศยานคันไซแทน และยกเลิกเที่ยวบินที่จะเดินทางเข้า-ออกจากท่าอากาศยานฮาเนดะไป โดยออล นิปปอน แอร์เวย์ ยกเลิกเที่ยวบินภายในประเทศกว่า 112 เที่ยวบิน และเจเอแอลยกเลิกไปกว่า 116 เที่ยวบิน เมื่อเวลาประมาณ 21.30น. ตามเวลาท้องถิ่น ได้มีรายงานจาก MLIT ถึงการเปิดทางวิ่งที่เหลือของท่าอากาศยานฮาเนดะ
รัฐบาลญี่ปุ่นจัดตั้งศูนย์ประสานงานข้อมูลที่ศูนย์บริหารจัดการสาธารณภัยที่ทำเนียบนายกรัฐมนตรีญี่ปุ่น
ในบ่ายวันที่ 4 มกราคม ได้มีการเริ่มขนย้ายซากเครื่องบินของหน่วยยามฝั่ง ตามด้วยของเที่ยวบิน 516 ในเช้าวันที่ 5 มกราคม การดำเนินการคาดว่าจะแล้วเสร็จภายในวันที่ 7 มกราคม รัฐมนตรีว่าการกระทรวงคมนาคม เทตสึโอะ ไซโตะ กล่าวว่า เขาคาดว่าทางวิ่งที่ได้รับผลกระทบจะเปิดได้อีกครั้งในวันที่ 8 มกราคม ส่วนระบบแสงสว่างที่ได้รับความเสียหายจากเหตุการณ์นี้คาดว่าจะได้รับการซ่อมแซมภายในเดือนกุมภาพันธ์ ค.ศ. 2024
ปฏิกิริยา

นายกรัฐมนตรีของประเทศญี่ปุ่น ฟูมิโอะ คิชิดะ ได้แสดงความเสียใจต่อผู้เสียชีวิต โดยมีการกล่าวถึงการช่วยเหลือผู้บาดเจ็บจากเหตุการณ์แผ่นดินไหวในทะเลญี่ปุ่น
สมาคมขนส่งทางอากาศระหว่างประเทศโพสต์ข้อความผ่านเอ็กซ์ แสดงความเสียใจต่อผู้โดยสารและลูกเรือบนเครื่องบินทั้งสองลำ อีกทั้งแสดงความเสียใจต่อเหตุแผ่นดินไหวในทะเลญี่ปุ่นอีกด้วย
แอร์บัสได้ทำแถลงการณ์ยืนยันเหตุการณ์ที่เกิดขึ้นและกำลังสื่อสารกับสายการบิน รวมถึงจะเปิดเผยข้อมูลเพิ่มเติมเมื่อได้รับมา และจะส่งผู้เชี่ยวชาญาร่วมกับการสืบสวนอีกด้วย
เจแปนแอร์ไลน์ได้ทำแถลงการณ์ยืนยันเหตุการณ์ที่เกิดขึ้นและส่งคำแสดงความเสียใจต่อครอบครัวผู้เสียชีวิตทุกคน และได้ทำการขอโทษทุกคนๆ ที่ได้รับผลกระทบจากเหตุการณ์ในครั้งนี้ รวมถึงแสดงเจตจำนงที่จะให้ความร่วมมือในการสืบสวนในครั้งนี้ เจเอแอลได้มีข้อเสนอที่จะคืนเงินให้เต็มจำนวนและการจองใหม่ฟรีจนถึงวันที่ 31 มกราคมตามความต้องการของผู้โดยสารที่จองเที่ยวบินตั้งแต่วันที่ 2 มกราคมถึง 1 เมษายน ค.ศ. 2024
การสืบสวน

คณะกรรมการความปลอดภัยด้านการขนส่งของญี่ปุ่นประกาศว่าได้กู้คืนข้อมูลจากกล่องดำทั้งหมดของเครื่องบินหน่วยยามฝั่งแล้ว ในขณะที่การค้นหากล่องดำเครื่องบินเจเอแอลยังดำเนินอยู่
สำนักงานสอบสวนและวิเคราะห์เพื่อความปลอดภัยในการบินพลเรือนของฝรั่งเศส (BEA) ได้ประกาศผ่านเอ็กซ์ ว่าร่วมมือกับแอร์บัสในระหว่างการสอบสวน นอกจากนี้จะส่งทีมงานไปตรวจสอบเหตุการณ์ดังกล่าวที่ประเทศญี่ปุ่น
หลังจากการชนกัน MLIT รายงานว่าก่อนเกิดเหตุเจ้าหน้าที่ควบคุมการจราจรทางอากาศได้อนุญาตให้เครื่องบินของเจเอแอลให้ลงจอดบนรันเวย์ 34R ในขณะที่เครื่องบินของหน่วยยามฝั่งได้รับคำสั่งให้จอดอยู่บริเวณทางขับที่จะเข้าทางวิ่ง อย่างไรก็ตามเอ็นเอชเคอ้างแหล่งข่าวภายในของหน่วยยามฝั่งว่านักบินของเครื่องบินยามหน่วยยามฝั่งอ้างว่าได้รับการอนุญาตให้ขึ้นบินได้ นอกจากนี้ได้รายงานด้วยว่าอาจมีการสอบสวนสาเหตุเหตุการณ์นี้ของเจ้าหน้าที่ตำรวจโดยประมาทเลินเล่อทางวิชาชีพ
ดูเพิ่ม

ภัยพิบัติท่าอากาศยานเตเนริเฟ
สิงคโปร์แอร์ไลน์ เที่ยวบินที่ 006
ลาตัม เปรู เที่ยวบินที่ 2213
ภาพแสดงการเหตุการณ์ในแผนผังท่าอากาศยาน
ป้ายประกาศการยกเลิกเที่ยวบินของเอเอ็นเอที่อาคารผู้โดยสารหลังที่ 2 ท่าอากาศยานฮาเนดะหลังเกิดเหตุ
ช้าง เอฟเอคัพ 2562

| --- | --- |
เอฟเอคัพ
ประเทศ: ประเทศไทย
วันที่แข่งขัน: 27 มีนาคม 2562 – 2 พฤศจิกายน 2562
จำนวนทีม: 100
ชนะเลิศฤดูกาลที่แล้ว: สิงห์ เชียงราย ยูไนเต็ด
ชนะเลิศ: การท่าเรือ (สมัยที่ 2)
รองชนะเลิศ: ราชบุรี มิตรผล
จำนวนนัด: 99
จำนวนประตู: 421 (4.25 ประตูต่อนัด)
ผู้ทำประตูสูงสุด: เอริเวลโต (8 ประตู)
ผู้เล่นยอดเยี่ยม: โก ซึล-กี
← 2561 2563–64 → 
การแข่งขัน ไทยเอฟเอคัพ 2562 (หรือ ช้าง เอฟเอคัพ 2562 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 24 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2562 โดยในรอบชิงชนะเลิศของฤดูกาลนี้จะเป็นฤดูกาลแรกที่ใช้วีเออาร์
สโมสร

รายชื่อสโมสรที่เข้าร่วมการแข่งขัน ทีมสำรองไม่สามารถลงแข่งขันได้
| 0 | 1 | 2 |
| --- | --- | --- |
| ไทยลีก ทั้งหมด 16 สโมสร จากฤดูกาล 2562 | ไทยลีก 2 ทั้งหมด 16 สโมสร จากฤดูกาล 2562 | ไทยลีก 3 ทั้งหมด 14 สโมสร จากฤดูกาล 2562 |
|  การท่าเรือ  ชลบุรี  ชัยนาท ฮอร์นบิล  เชียงใหม่  ตราด  ทรูแบงค็อก ยูไนเต็ด  นครราชสีมา มาสด้า  บุรีรัมย์ ยูไนเต็ด  พีที ประจวบ  พีทีที ระยอง  ราชบุรี มิตรผล  สมุทรปราการ ซิตี้  สิงห์ เชียงราย ยูไนเต็ด  สุโขทัย  สุพรรณบุรี  เอสซีจี เมืองทอง ยูไนเต็ด |  ขอนแก่น  เจแอล เชียงใหม่ ยูไนเต็ด  ไทยฮอนด้า  บีจี ปทุม ยูไนเต็ด  โปลิศ เทโร  ระยอง  ราชนาวี  ลำปาง  ศรีสะเกษ  ไทยยูเนียน สมุทรสาคร  หนองบัว พิชญ  อาร์มี่ ยูไนเต็ด  อุดรธานี  อุบล ยูไนเต็ด  เอ็มโอเอฟ ศุลกากร ยูไนเต็ด  แอร์ฟอร์ซ เซ็นทรัล |  ตอนบน ขอนแก่น ยูไนเต็ด  ฉะเชิงเทรา ไฮ-เทค  เชียงราย ซิตี้  บางกอก  แพร่ ยูไนเต็ด  เมืองกาญจน์ ยูไนเต็ด  ลำพูน วอร์ริเออร์ ตอนล่าง กระบี่  ทหารบก  นครปฐม ยูไนเต็ด  นครศรีฯ ยูไนเต็ด  บ้านบึง  บีทียู ส.บุญมีฤทธิ์ ยูไนเต็ด  ราชประชา |
ไทยลีก 4 ทั้งหมด 21 สโมสร จากฤดูกาล 2562: ไทยแลนด์ อเมเจอร์ลีก ทั้งหมด 33 สโมสร จากฤดูกาล 2562
|  โซนภาคเหนือ พิษณุโลก  วัดโบสถ์ ซิตี้  สิงห์บุรี บางระจัน  อุตรดิตถ์ โซนภาคตะวันออกเฉียงเหนือ กาฬสินธุ์  นครราชสีมา ห้วยแถลง ยูไนเต็ด  เมืองเลย ยูไนเต็ด  สุรินทร์ ซิตี้ โซนภาคตะวันออก เกาะขวาง  กองเรือยุทธการ  จันทบุรี  บ้านค่าย ยูไนเต็ด  ปลวกแดง ยูไนเต็ด โซนภาคตะวันตก ชัยนาท ยูไนเต็ด  สมุทรสงคราม โซนภาคใต้ คาเด็นซ่า สตูล ยูไนเต็ด  ปัตตานี  สุราษฎร์ธานี ซิตี้  หาดใหญ่ ซิตี้ โซนกรุงเทพและปริมณฑล สมุทรปราการ  สยาม |  กระนวน  กันทรลักษ์ ยูไนเต็ด  กันทรารมย์ ยูไนเต็ด  กาญจนพัฒน์  แขวงเมืองวิเศษชัยชาญ ยูไนเต็ด  ครัวนภัส อุบล  เชียงใหม่ ดรีม  ทอฝันสกลนคร  นอร์ทวชิราลัย  น้ำพอง ยูไนเต็ด  บีเอสบี ปากเกร็ด  บีแอนด์บี พระราม 2  ปราจีนบุรี ซิตี้  ปิยมิตร  โปลิศ ลาดกระบัง  พิษณุโลก ยูไนเต็ด  มทร.รัตนโกสินทร์ |  มหาวิทยาลัยบูรพา  เมืองกรุง  เมืองกาญจน์ วอริเออร์  เมืองช้าง ยูไนเต็ด  ร้อยเอ็ด 2018  เรียลโอลด์แมน  ศิริธรรม  สงขลา  สงขลา อัสลาน ทีเอสยู  สมุทรปราการ ยูไนเต็ด  ส้มผ่อ  สิงห์อุบล  สี่แคว  สุวรรณภูมิ ยูไนเต็ด  อุบลคิดส์ ซิตี้  ฮิปโป |
รอบก่อนรองชนะเลิศ

ใน 8 ทีมที่ผ่านเข้ามาจากรอบ 16 ทีมสุดท้ายมีเพียงไทยฮอนด้าเท่านั้นที่มาจากไทยลีก 2 ในขณะที่อีก 7 ทีมที่เหลือมาจากไทยลีก การจับสลากประกบคู่จัดขึ้นในวันที่ 19 กรกฎาคม 2562 ส่วนการแข่งขันจัดในวันที่ 7 สิงหาคม 2562
| 0 | 1 | 2 | 3 | 4 |
| --- | --- | --- | --- | --- |
| 7 สิงหาคม 2562  | ราชบุรี มิตรผล (ที1) | 3–1 | ไทยฮอนด้า (ที2) | ราชบุรี |
| 19:00 น. | ยู จุน-ซู  37', 90+4' ฟิลิป โรลเลอร์  57' | รายงาน | สีหนาท สุทธิศักดิ์  68' | สนามกีฬา: มิตรผลสเตเดียม อำเภอเมืองราชบุรี จังหวัดราชบุรี ผู้ชมในสนาม: 2,714 ผู้ตัดสิน: อนุพงษ์ ดวงศรี |
| 0 | 1 | 2 | 3 | 4 |
| --- | --- | --- | --- | --- |
| 7 สิงหาคม 2562  | ตราด (ที1) | 2–2 (ต่อเวลาพิเศษ)  (4–5 ลูกโทษ) | บุรีรัมย์ ยูไนเต็ด (ที1) | ตราด (สัตหีบ) |
| 18:00 น. | ดียุฟ บีรัม  44' | รายงาน | อันเดรส ตุญเญซ  85' | สนามกีฬา: สนามกีฬากลางจังหวัดตราด อำเภอเมือง จังหวัดตราด ผู้ชมในสนาม: 4,559 ผู้ตัดสิน: เสกสรร พันธ์ศรี |
|  | ยิงลูกโทษ | ยิงลูกโทษ | ยิงลูกโทษ |  |
|  | เฉลิมศักดิ์ แก้วสุขแท้  วงศกร ชัยกุลเทวินทร์  สถาพร แดงสี  อเดโฟลาริน ดูโรซินมี  ลอนซานา ดูมบูยา  ณภัทร ธำรงศุภกร  |  |  อันเดรส ตุญเญซ  ศุภชัย ใจเด็ด  ศุภณัฏฐ์ เหมือนตา  ศศลักษณ์ ไหประโคน  สุภโชค สารชาติ  รัตนากร ใหม่คามิ |  |
| 0 | 1 | 2 | 3 | 4 |
| --- | --- | --- | --- | --- |
| 7 สิงหาคม 2562  | นครราชสีมา มาสด้า (ที1) | 0–1 (ต่อเวลาพิเศษ) | ทรู แบงค็อก ยูไนเต็ด (ที1) | นครราชสีมา |
| 18:00 น. |  | รายงาน | วังเดร์  114' | สนามกีฬา: สนามกีฬาเฉลิมพระเกียรติ 80 พรรษา 5 ธันวา 2550 อำเภอเมืองนครราชสีมา จังหวัดนครราชสีมา ผู้ชมในสนาม: 3,237 ผู้ตัดสิน: ศิวกร ภูอุดม |
| 0 | 1 | 2 | 3 | 4 |
| --- | --- | --- | --- | --- |
| 7 สิงหาคม 2562  | การท่าเรือ (ที1) | 3–2 | สิงห์ เชียงราย ยูไนเต็ด (ที1) | กรุงเทพมหานคร (คลองเตย) |
| 19:00 น. | ธนะศักดิ์ ศรีใส  15' (เข้าประตูตัวเอง) สุมัญญา ปุริสาย  19' เซร์ฆิโอ ซัวเรซ  51' | รายงาน | โรซีมาร์ อามังซียู  53', 77' (ลูกโทษ) | สนามกีฬา: แพตสเตเดียม เขตคลองเตย กรุงเทพมหานคร ผู้ชมในสนาม: 3,473 ผู้ตัดสิน: ชัยฤกษ์ งามสม |
รอบรองชนะเลิศ

การจับสลากประกบคู่จัดขึ้นในวันที่ 20 สิงหาคม 2562 ส่วนการแข่งขันจัดในวันที่ 18 กันยายน 2562
| 0 | 1 | 2 | 3 | 4 |
| --- | --- | --- | --- | --- |
| 18 กันยายน 2562  | ราชบุรี มิตรผล (ที1) | 2–1 | บุรีรัมย์ ยูไนเต็ด (ที1) | กรุงเทพมหานคร (มีนบุรี) |
| 19:00 น. | อามิน นาซารี  45+1' อียานิก บอลี  73' | รายงาน | พรรษา เหมวิบูลย์  59' | สนามกีฬา: สนามกีฬาเฉลิมพระเกียรติ 72 พรรษา เขตมีนบุรี กรุงเทพมหานคร ผู้ชมในสนาม: 2,252 ผู้ตัดสิน: วิวรรธน์ จำปาอ่อน |
| 0 | 1 | 2 | 3 | 4 |
| --- | --- | --- | --- | --- |
| 18 กันยายน 2562  | ทรู แบงค็อก ยูไนเต็ด (ที1) | 0–0 (ต่อเวลาพิเศษ)  (4–5 ลูกโทษ) | การท่าเรือ (ที1) | กรุงเทพมหานคร (พญาไท) |
| 19:00 น. |  | รายงาน |  | สนามกีฬา: สนามกีฬากองทัพบก เขตพญาไท กรุงเทพมหานคร ผู้ชมในสนาม: 5,323 ผู้ตัดสิน: ชัยฤกษ์ งามสม |
|  | ยิงลูกโทษ | ยิงลูกโทษ | ยิงลูกโทษ |  |
|  | วังเดร์  อีเวร์ตง  มานูเอล บีร์  อานนท์ อมรเลิศศักดิ์  สรรวัชญ์ เดชมิตร  กัณตภณ คีรีแลง  |  |  โรลันโด แบล็กเบิร์น  ดาบิด โรเชลา  เอเลียส ดอเลาะ  โก ซึล-กี  ธนบูรณ์ เกษารัตน์  นิติพงษ์ เสลานนท์ |  |
รอบชิงชนะเลิศ

บทความหลัก: ช้าง เอฟเอคัพ รอบชิงชนะเลิศ 2562
| 0 | 1 | 2 | 3 | 4 |
| --- | --- | --- | --- | --- |
| 2 พฤศจิกายน 2562  | ราชบุรี มิตรผล (ที1) | 0–1 | การท่าเรือ (ที1) | ปทุมธานี |
| 19:00 น. |  |  | เซร์ฆิโอ ซัวเรซ  48' | สนามกีฬา: ลีโอสเตเดียม ผู้ชมในสนาม: 6,848 ผู้ตัดสิน: ชัยฤกษ์ งามสม ผู้ช่วยผู้ตัดสิน: พูนสวัสดิ์ สำราญสุข, วรพงษ์ ประเสริฐศรี ผู้ตัดสินที่ 4: วิวรรธน์ จำปาอ่อน |
ผู้ทำประตูสูงสุด

| อันดับ | ผู้เล่น | สโมสร | ประตู |
| --- | --- | --- | --- |
| 1 |  เอริเวลโต | เจแอล เชียงใหม่ ยูไนเต็ด | 8 |
| 2 |  ชาตรี ฉิมทะเล | บีจี ปทุม ยูไนเต็ด | 6 |
| 2 |  บิลล์ | เชียงราย ยูไนเต็ด | 6 |
| 4 |  แกรก อูลา | แอร์ฟอร์ซ ยูไนเต็ด | 5 |
| 4 |  สิริชัย ลำพุทธา | เอ็มโอเอฟ ศุลกากร ยูไนเต็ด | 5 |
| 4 |  เบ็ก ซึง-ฮยุน | ราชนาวี | 5 |
| 4 |  บวร ตาปลา | สมุทรปราการ ซิตี้ | 5 |
| 4 |  บีรัม ดียุฟ | ตราด | 5 |
| 4 |  นันทวัฒน์ สวนแก้ว | อุบล ยูไนเต็ด | 5 |
ดูเพิ่ม

ไทยลีก ฤดูกาล 2562
ไทยลีก 2 ฤดูกาล 2562
ไทยลีก 3 ฤดูกาล 2562
ไทยลีก 4 ฤดูกาล 2562
โตโยต้า ลีกคัพ 2562
ไทยแลนด์แชมเปียนส์คัพ 2563
รักในรอยลวง

| รักในรอยลวง |
| --- | --- |
สร้างโดย: บริษัท ปรากฏการณ์ดี จำกัด
เขียนโดย: บทประพันธ์: ปราบต์  บทโทรทัศน์: เพียงนาม / ฝนพรำ
กำกับโดย: ภูมิภัทร สังวาลย์วรกุล
แสดงนำ: อาทิตย์ ตั้งวิบูลย์พาณิชย์ แอนน่า กลึคส์ พงศกร โตสุวรรณ เฌอตินท์นารา พงศ์พีรเดช ณัฐนันท์ คุณวัฒน์ มัณฑนา หิมะทองคำ สโรชา วาทิตตพันธ์ มาริสา อานิต้า
ดนตรีแก่นเรื่องเปิด: วันของเรา - ICE TAMONWAN
ดนตรีแก่นเรื่องปิด: แค่ให้ได้รักเธอ - ARAN
ประเทศแหล่งกำเนิด: ประเทศไทย
ภาษาต้นฉบับ: ประเทศไทย
จำนวนตอน: 17 ตอน
การผลิต
ผู้อำนวยการสร้าง: ชวลิต พงศ์ไชยยง
ความยาวตอน: 115 นาที
ออกอากาศ
เครือข่าย: ช่อง 7 HD
ออกอากาศ: 18 กรกฎาคม พ.ศ. 2566 – 5 กันยายน พ.ศ. 2566
รักในรอยลวง เป็นละครโทรทัศน์ไทยออกอากาศทางช่อง 7 เอชดี แนวดราม่า-สืบสวนสอบสวน บทประพันธ์โดย ปราบต์ เขียนบทโทรทัศน์โดย เพียงนาม / ฝนพรํา นำแสดงโดย อาทิตย์ ตั้งวิบูลย์พาณิชย์, แอนน่า กลึคส์, พงศกร โตสุวรรณ, เฌอตินท์นารา พงศ์พีรเดช, ปิติพน พรตรีสัตย์, ณัฐนันท์ คุณวัฒน์, มัณฑนา หิมะทองคำ, สโรชา วาทิตตพันธ์, มาริสา อานิต้า และนักแสดงอีกมากมาย กํากับการแสดงโดย ภูมิภัทร สังวาลย์วรกุล ละครเรื่องนี้ออกอากาศต่อจาก ฤทัยบดี ออกอากาศทุกวันจันทร์ - อังคาร เวลา 20.30 น. เริ่มตอนแรก 18 กรกฎาคม พ.ศ. 2566 และตั้งแต่วันจันทร์ที่ 28 สิงหาคม พ.ศ. 2566 ละครออกอากาศ 4 วันต่อสัปดาห์ ทุกวันจันทร์ - พฤหัสบดี เวลา 20.30 น.
นักแสดง

| ตัวละคร | พ> ศ.2566 |
| --- | --- |
สถานนี้ออกอากาศ: ช่อง 7 HD
ผลิตโดย: ปรากฏการณ์ดี จำกัด
บทประพันธ์: ปราบต์
บทโทรทัศน์: เพียงนาม / ฝนพรำ
กำกับการแสดง: ภูมิภัทร สังวาลย์วรกุล
บทบาท: นักแสดงหลัก
ณาศิส อาสนมนตรี (ศิส): อาทิตย์ ตั้งวิบูลย์พาณิชย์
รัมภ์รดา (รัมภ์) / รุจี (ตอนโต): แอนน่า กลึคส์
คณุตม์ (เขื่อน): พงศกร โตสุวรรณ
ขนิษฐา ภู่แจ้ง (นิด) / รัมภ์รดา อาสนมนตรี (วงศ์ตระกูล) (รัมภ์) (ตอนโต): เฌอตินท์นารา พงศ์พีรเดช
บทบาท: นักแสดงสมทบ
ศศิศ อาสนมนตรี: ณัฐนันท์ คุณวัฒน์
เณรี อาสนมนตรี: มัณฑนา หิมะทองคำ
ชิดจันทร์ วจีไพโรจน์ (จันทร์): มาริสา อานิต้า
ชูกลิ่น: สโรชา วาทิตตพันธ์
รอง เอกทับทิม: ภาณุ สุวรรณโณ
ผาด เอกทับทิม: ชัชฎาภรณ์ ธนันทา
ตรีเทพ รัตนพงษ์ไพรวรรณ: เพ็ญเพ็ชร เพ็ญกุล
เอกริน: ธิตินันท์ สุวรรณศักดิ์
ราม เอกทับทิม: วราวุฒิ บราวน์
เงาะ เอกทับทิม: วรรษพร วัฒนากุล
เกษม: ปิติพน พรตรีสัตย์
พาที: พลพจน์ พูลนิล
สิตานัน: กมลวรรณ ศตรัตพะยูน
ยม: ชมวิชัย เมฆสุวรรณ
จรรยพร: พิมพ์ชนก แก้วลุ่มใหญ่
ผิว: นราวัลย์ จันทร์เจริญ
หมอรุธ: พศิน ศรีธรรม
รัมภ์รดา / ขนิษฐา (วัยเด็ก): ณัฐชา นีน่า เจสซิกา พาโดวัน
รุจี (วัยเด็ก): ชัญญาพัทธ์ อิทธิวิบูลย์
บทบาท: นักแสดงรับเชิญ
แม่ชื่น: สวนีย์ อุทุมมา
คำนวณ: จตุรวิทย์ คชน่วม
โอชา: ชณภัส รุ่งหิรัญประภากร
บทบาท: นักแสดงตัวประกอบ
คณุตม์ / เขื่อน (ตอนวัยรุ่น): ธีระเดช ชนะสุรรณดำรง
ตำรวจ: ธีระเดช เริงสำราญ
ตำรวจ: จิรภัทร พานเงิน
เพลงประกอบละคร

เพลง วันของเรา - ศิลปิน ไอซ์ ธมลวรรณ
เพลง แค่ให้ได้รักเธอ - ศิลปิน อลัญ
เรตติ้ง

การตอบรับของละครเรื่องนี้ทั้งหมด 17 ตอนที่ได้ออกอากาศไป (เมื่อวันที่ 18 กรกฎาคม พ.ศ. 2566 - 5 กันยายน พ.ศ. 2566) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 3.27
| 0 | 1 | 2 |
| --- | --- | --- |
เรตติ้งที่มีอันดับสูงที่สุดในละครแต่ละตอนจะแสดงด้วย

เรตติ้งอันดับต่ำที่สุดในละครแต่ละตอนจะแสดงด้วย

เรตติ้งเฉลี่ยของละครจะแสดงด้วย

| ตอนที่ | ออกอากาศ | เรตติ้งทั่วประเทศ |
| 1 | 18/7/2566 | 2.8 |
| 2 | 24/7/2566 | 2.9 |
| 3 | 25/7/2566 | 3.1 |
| 4 | 31/7/2566 | 3.0 |
| 5 | 1/8/2566 | 2.7 |
| 6 | 7/8/2566 | 2.6 |
| 7 | 8/8/2566 | 2.7 |
| 8 | 14/8/2566 | 3.0 |
| 9 | 15/8/2566 | 3.3 |
| 10 | 21/8/2566 | 3.3 |
| 11 | 22/8/2566 | 3.6 |
| 12 | 28/8/2566 | 3.6 |
| 13 | 29/8/2566 | 3.9 |
| 14 | 30/8/2566 | 3.2 |
| 15 | 31/8/2566 | 3.6 |
| 16 | 4/9/2566 | 4.3 |
| 17 (ตอนจบ) | 5/9/2566 | 4.1 |

| ค่าเฉลี่ย (17 ตอน) | ค่าเฉลี่ย (17 ตอน) | 3.27 |
ดาร์กฮอร์ส (เพลงเคที เพร์รี)

"ดาร์กฮอร์ส" (อังกฤษ: Dark Horse) เป็นเพลงของนักร้องอเมริกัน เคที เพร์รี ร้องร่วมกับจูซี เจ อดีตสมาชิกวงฮิปฮอป ทรี ซิก มาเฟีย เป็นซิงเกิลที่สามที่ได้แขกรับเชิญมาร้องร่วมด้วย ตั้งแต่เพลง "แคลิฟอร์เนียเกิร์ล" ที่ได้แขกรับเชิญเป็นสนูป ด็อกก์ และเพลงอี.ที. เวอร์ชันรีมิกซ์ ที่ได้คานเย เวสต์มาร่วมร้องด้วย เพลงออกจำหน่ายในวันที่ 17 กันยายน ค.ศ 2013 ภายใต้สังกัดแคปิตอลเรเคิดส์ เป็นซิงเกิลวิทยุซิงเกิลแรกจากอัลบั้มชุดที่สี่ ปริซึม (ค.ศ. 2013) หลังจากนั้นสามเดือน เพลงนี้ได้ออกจำหน่ายเป็นซิงเกิลอย่างเป็นทางการลำดับที่สามในวันที่ 17 ธันวาคม ทั้งเพร์รีและจูซี เจได้ร่วมเขียนเพลงร่วมกับโปรดิวเซอร์เพลง แมกซ์ มาร์ติน เซอร์คัต และดร.ลู้ก ร่วมกับซาราห์ ฮัดสัน เพลงริเริ่มโดยเพร์รีและฮัดสันระหว่างกำลังเขียนเพลงอยู่ในบ้านเกิดของเพร์รี ในแซนตาบาร์บารา แคลิฟอร์เนีย และต่อมา จูซี เจ ได้แต่งให้หนึ่งท่อน
ดาร์กฮอร์ส ผสมผสานแนวดนตรีแทรปและฮิปฮอป กลายเป็นสิ่งที่เรียกว่า "การผสมผสานเซาเทิร์นฮิปฮอปกับเทคโน" เพลงได้แสดงให้เห็นว่าโทนเสียงร้องที่ทั้ง "ดึงดูดใจ" (seductive) และ "โตขึ้น" (mature) ของเพร์รี ขณะที่จูซี เจร้องร่วมในท่อนเริ่มเพลงและร้องแร็ปในท่อนบริดจ์ ในขณะสัมภาษณ์ เพร์รีกล่าวว่าเธอต้องการให้เพลงมี "แนวคิดร่ายคาถามนต์ดำดั่งแม่มด" (witchy, spell-y kind of black magic-y idea) เธอจึงเขียนเพลงจากมุมมองเกี่ยวกับคำเตือนจากแม่มดไม่ให้ผู้ชายให้ตกหลุมรักเธอ เพราะถ้าเขาทำเช่นนั้น เธอจะเป็นคนสุดท้ายของเขา เพลงนี้เป็นส่วนหนึ่งของกิจกรรมที่สนับสนุนโดยเป๊ปซี ซึ่งให้แฟนเพลงโหวตทางทวิตเตอร์ว่า ต้องการให้เพลงใดเป็นซิงเกิลวิทยุระหว่างเพลง "ดาร์กฮอร์ส" หรือ "วอล์กกิงออนแอร์"
หลังจากออกจำหน่าย "ดาร์กฮอร์ส" ได้รับคำวิจารณ์ค่อนไปทางชื่นชอบจากเหล่านักวิจารณ์เพลงที่ยกย่องดนตรีและเสียงร้องของเพร์รี แต่ไม่โปรดปรานในส่วนของจูซี เจมากนัก "ดาร์กฮอร์ส" ประสบความสำเร็จ โดยขึ้นอันดับหนึ่งบนชาร์ตของแคนาดา เนเธอร์แลนด์ และสหรัฐอเมริกา เพลงยังขึ้นถึง 20 อันแรกบนชาร์ตของประเทศนิวซีแลนด์ สหราชอาณาจักร สวีเดน และเวเนซุเอลา รวมถึงชาร์ตเพลงดิจิทัลในนิตยสารบิลบอร์ด เพร์รีแสดงสดเพลงนี้ครั้งแรกในงานไอฮาร์ตเรดิโอมิวสิกเฟสติวัล 2013 ที่ลาสเวกัสในวันที่ 20 กันยายน ค.ศ. 2013 การแสดงครั้งยิ่งใหญ่ครั้งแรกเกิดขึ้นในงานประกาศรางวัลแกรมมีครั้งที่ 56 ในวันที่ 26 มกราคม ค.ศ. 2014 เพลงขายได้ 6 ล้านหน่วยทั่วโลก กลายเป็นหนึ่งในซิงเกิลที่ขายดีที่สุดตลอดกาล นับถึงเดือนมิถุนายน ค.ศ. 2014 มิวสิกวิดีโอเพลงนี้ที่ปล่อยทางยูทูบและวีโวมียอดผู้ชมมากกว่า 410 ล้านครั้ง
แหล่งข้อมูลอื่น

"Dark Horse" Audio ที่ยูทูบ
"Dark Horse" Music Video ที่ยูทูบ
| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
ซัลวาดอร์

| ซัลวาดอร์ Salvador |
| --- | --- |
เทศบาลนคร
São Salvador da Bahia de Todos os Santos เทศบาลนครซัลวาดอร์
เทศกาลรื่นเริงของเมืองอันโด่งดัง
   ธง
สมญา: Capital da Alegria (เมืองแห่งความสุข) and Roma Negra (กรุงโรมสีดำ).
คำขวัญ: Sic illa ad arcam reversa est
ตำแหน่งซัลวาดอร์ในรัฐบาเยีย
ซัลวาดอร์ตำแหน่งในประเทศบราซิล
พิกัด: 12°58′29″S 38°28′36″W﻿ / ﻿12.97472°S 38.47667°W﻿ / -12.97472; -38.47667
ประเทศ:  บราซิล
รัฐ:  รัฐบาเยีย
ก่อตั้งเมื่อ: 1 มีนาคม ค.ศ. 1549 (พ.ศ. 2092)
การปกครอง
 • ประเภท: เทศบาลนคร
 • นายกเทศมนตรี: เจา เอนริเก คาร์เนยิโร (PMDB)
พื้นที่
 • เทศบาลนคร: 706 ตร.กม. (273 ตร.ไมล์)
ความสูง: 8 เมตร (26 ฟุต)
ประชากร (2009)
 • เทศบาลนคร: 2.676.606 คน
 • ความหนาแน่น: 4,176.6 คน/ตร.กม. (10,817 คน/ตร.ไมล์)
 • รวมปริมณฑล: 3,866,004 คน
เขตเวลา: UTC−3
รหัสไปรษณีย์: 40000-000
รหัสพื้นที่: +55 71
เว็บไซต์: 
ซัลวาดอร์ (โปรตุเกส: Salvador) เป็นเมืองใหญ่ที่สุดในภาคตะวันออกเฉียงเหนือของบราซิล ตั้งอยู่ทางชายฝั่งมหาสมุทรแอตแลนติก เป็นเมืองหลวงของรัฐบาเยีย ซัลวาดอร์เป็นเมืองหลวงแห่งแรกของบราซิลซึ่งก่อตั้งในยุคอาณานิคมโดยชาวโปรตุเกส เป็นเมืองใหญ่อันดับสามของประเทศต่อจากเซาเปาลูและรีโอเดจาเนโร ซัลวาดอร์ได้ชื่อว่าเป็นเมืองแห่งความสุข มีชื่อเสียงอย่างมากในเรื่องของการสังสรรค์ และเทศกาลรื่นเริง
แร่ที่มีธาตุโลหะหายาก

แร่โลหะหายาก
ตามคำนิยามของสหภาพระหว่างประเทศว่าด้วยเคมีและเคมีประยุกต์ (International Union of Pure and Applied Chemistry - IUPAC) แร่ที่มีธาตุโลหะหายาก (อังกฤษ: rare earth elements) หรือ แร่โลหะหายาก (อังกฤษ: rare earth metals)  เป็นแร่ที่มีองค์ประกอบของธาตุเคมี 17 ชนิดในตารางธาตุ ประกอบด้วยสแกนเดียม อิตเทรียม และกลุ่มอนุกรมเคมีแลนทาไนด์ 15 ชนิด
แร่ที่มีธาตุโลหะหายาก

โลหะหายาก คือ ธาตุในตระกูลแลนทานั่ม ซึ่งประกอบด้วย
ธาตุน้ำหนักเบา (LREE)  ได้แก่ แลนทานัม (La), ซีเรียม (Ce), เพรซีโอดิเมียม (Pr),  นีโอดิเมียม (Nd),
ธาตุน้ำหนักปานกลาง (MREE)  ได้แก่ โพรมีเทียม (Pm), ซาแมเรียม (Sm), ยูโรเพียม (Eu),  แกโดลิเนียม (Gd),
เทอร์เบียม (Tb),  ดิสโพรเซียม  (Dy)
ธาตุน้ำหนักสูง (HREE) ได้แก่ โฮลเมียม (Ho),  เออร์เบียม (Er),  ทูเลียม (Tm),  อิตเทอร์เบียม  (Yb),
ลูทีเซียม (Lu) และธาตุอิตเทรียม (Y)  อาจรวมธาตุ ทอร์เรียม  (Th) สแกนเดียม (Sc),  ไนโอเบียม (Nb) 
และแทลทาลัม (Ta) 
เข้าไปด้วยเพราะมักเกิดร่วมกัน
คำว่าธาตุหายากความจริงมีความหมายผิด เพราะธาตุ
เหล่านี้ไม่เพียงแต่หาง่าย (บางธาตุหาง่ายกว่าโลหะเงิน)
และโดยมากเป็นโลหะไม่ใช่อโลหะ